AKWANELE ukuthi ulokhu uzitshela ukuthi wenza kahle. Kubalulekile ukuthi uthole umuntu noma abantu abazokubheka ngeso lokhozi bakucubungule bese besho ukuthi isimo sakho sinjani. Uhululumeni wentando yeningi uvule izinhlaka eziningi eziqhakambisa ukuhlaziywa komsebenzi owenziwa uhulumeni wonkana.
UMcwaningi Mabhuku Jikelele wenza wona lowo msebenzi wokubheka izinhlaka zonke zikahulumeni bese eqhamuka nezoncomo ukuthi ngabe kukuphi lapho kusilela ngakhona. Eminyakeni emibili edlule imibiko kaMcwaningi Mabhuku Jikelele iveze ukuthi izincwadi zethu azinalo ugcobho. Okusho ukuthi siphethe kahle umasipala wethu.
Ikona loko okwadala ukuthi noma sithole imali ye Municipal Infrastructure Grant (MIG) siyisebenzise yonke iphele sabe sesithasiselwa ngenye ngaphezulu onyakeni owodwa ukuthi siqhubeke sisebenze. Kubalulekile ukuthi ingabibikho imali ephindela emuva kuhulumeni ingasebenzanga. Thina siqinisekisa ukuthi size sengezelwe ngoba ayikaze iphinde emuva imali yethu. Sizoqhubeka njalo ngaleligiya esihamba ngalo. Ilona leligiya elenza ukuthi sichonywe usiba leGwalagwala lokuthi koMasipala abancane sinqenqeza phambili. Siyabonga kakhulu kumphakathi wethu ngokusilalela njalo uma siwubiza ukuze sixoxisane nawo. UNkz Mafuleka ohlala nabazukulu abawu-7, uthi selokhu aqala ukuphila impilo enzima ebusheni bakhe. Ingaphezulu kuka-20 iminyaka ebuyele eNingizimu Afrika emuva kokuba wafudukela eSwaziland ngezikhathi zodlame lwezepolitiki olwadlula nenqwaba yemiphefumulo.
“Omunye wabazukulu bami ubenamahloni uma bembiza abangani bakhe uma beya esikoleni. Ngiyabonga kakhulu kubo bonke abelule isandla ukuze ngisizakale. Lokhu abakwenze kimi, bakwenze nakwabanye ngoba baningi abeswele,” kusho uNkz Mafuleka.